Diari Oficial de la Generalitat Valenciana


Sumari del DOGV 935, del 03-11-1988 (1988/812289)

ORDRE de 14 d'octubre de 1988, de la Conselleria de Sanitat i Consum, per la qual es convoca concurs públic per a la concessió de 17 beques per a formació i col.laboració en els treballs sanitaris dels Centres de Transfusions de la Comunitat Valenciana (Valencià i Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/14/(1)/dof/vci/html**

### Dades del document

Número de DOGV
:   935

Data del DOGV
:   03-11-1988

Secció del DOGV
:   DISPOSICIONS GENERALS

Número del document
:   1988/812289


Data del document
:   14-10-1988

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Ordre de 14 d'octubre de 1988, de la Conselleria de Sanitat i Consum, per la qual es convoca concurs públic per a la concessió de 17 beques per a formació i col.laboració en els treballs sanitaris dels Centres de Transfusions de la Comunitat Valenciana (València i Alacant).  
Convé d'impulsar la iniciació en la formació específica dels Centres de Transfusió, puix que són establiments de nova creació a l?Estat Espanyol i requereixen una nova orientació en el camp de l?hemoteràpia, i la disciplina d?atenció al donant en els equips mòbils com a futur de l?hemodonació.  
Per tot això, conformement amb les competències pròpies d'aquesta Conselleria, fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià, i l'article 8 del Decret 159/878, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum.  
ORDENE:  
Article u  
Es convoca concurs públic per a la concessió de 3 beques per a facultatius (2 per a València i 1 per a Alacant), 9 per a ATS (5 per a València i 4 per a Alacant) i 5 per a TEL (3 per a València i 2 per a Alacant), a fi de col·laborar amb els treballs específics del Centre de Transfusió i els Equips Mòbils d'extracció de sang.  
S'aproven les bases per les quals es regeix aquesta convocatòria, incloses com a annex d'aquesta Ordre.  
Article dos  
Les referides beques seran sufragades amb càrrec a l'aplicació pressupostària 30.32.21.8545.094.4.619.13.  
DISPOSICIONS FINALS  
Primera  
Es faculta el Director del Centre de Transfusions de la Comunitat Valenciana perquè, en l?àmbit de les seues competències, dicte les resolucions que estime necessàries per dur a cap el disposat en la present Ordre.  
Segona  
La present Ordre entrarà en vigor el mateix dia de publicació en el Diari Oficial de la Generalitat Valenciana.  
València, 14 d'octubre de 1988.  
ANNEX  
El Conseller de Sanitat i Consum,   
JOAQUIN COLOMER SALA  
Bases per a la concessió de 17 beques per a la formació i col·laboració amb els treballs específics del Centre de Transfusió de la Comunitat Valenciana i els equips mòbils d?hemodonació.  
Primera  
Les beques objecte d'aquesta convocatòria s'adjudicaran mitiançant concurs entre llurs distints aspirants, que reunesquen els requisits següents i acrediten documentalment:  
a) Ser espanyol i residir en l?àmbit de la Comunitat Valenciana.   
b) Tenir el títol de llicenciat en Medicina, ATS o DUE i FP 2 Laboratori, dependent del lloc sol·licitat.  
Segona  
Les sol·licituds es dirigiran al Conseller de Sanitat i Consum, i es presentaran en el Registre General de la Conselleria o per qualsevol dels procediments que preveu l'article 66 de la Llei de Procediment Administratiu, en el termini de 15 dies naturals a partir de la publicació de la present convocatòria en el Diari Oficial de la Generalitat Valenciana, i hi adjuntaran la següent documentació.  
a) Certificat acadèmic personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum vitae del sol·licitant.  
c) Tota documentació que considere pertinent adjuntar com a mèrits personals.  
d) Fotocòpia del DNI.  
e) Declaració jurada de no incórrer en les incompatibilitats que assenyala la clàusula setena de la convocatòria.  
Tercera  
Les beques es concedeixen per ajudar al perfeccionament professional mitjançant la col·laboració en els treballs propis del Centre de Transfusions de la Comunitat Valenciana pel temps d'un any, i es podrà prorrogar per altre any, amb l?informe previ del Director del Centre de Transfusions de la Comunitat Valenciana, i la quantia de cadascuna serà d'1.200.000 PTA (100.000 x 12) per a facultatius, 900.000 PTA (75.000 x 12) per a ATS i 804.000 PTA (67.000 x 12) per a TEL.  
Quarta  
La quantia de la beca serà pagada en 12 lliuraments, amb el certificat previ d'aprofitament estès pel Director d'Infermeria del Centre de Transfusions de la Comunitat Valenciana.  
Cinquena  
El Centre de Transfusions de la Comunitat Valenciana fixarà la data d'incorporació una vegada publicada la Resolució d'adjudicació en el Diari Oficial de la Generalitat Valenciana.  
Sisena  
Les obligacions dels becaris seran:  
a) Col·laborar en els treballs adequats a llurs titulacions i assistència a la docència.  
b) Realitzar el treball encomanat amb un màxim de 35 hores setmanals i s'hi inclourà el període de docència.  
Setena  
La beca serà incompatible amb la realització de treball o estudis que impidesquen l'acompliment del fi proposat o amb la possessió d'altres beques o ajudes semblants.  
Vuitena  
La Conselleria de Sanitat i Consum podrà suspendre tota beca concedida quan al seu parer existesca per part del beneficiari l'incompliment de les obligacions contretes.  
Novena  
Per a la valoració dels mèrits dels sol·licitants es constitueix una Comissió Qualificadora integrada per:  
- President: Il·lm. Sr. Secretari General.  
- Director del Centre de Transfusions de la Comunitat Valenciana.  
Director d'Infermeria del Centre de Transfusions de la Comunitat Valenciana.  
La Comissió Qualificadora té facultats per realitzar mitjançant els seus membres les comprovacions que estime necessàries per a la millor qualificació dels mèrits al·legats, així com per a resoldre tots els dubtes que sorgesquen en la interpretació d'aquestes bases i la possibilitat d'entrevistar els sol·licitants.  
Una vegada finalitzada la valoració dels expedients de cadascun dels aspirants, la Comissió elevarà proposta al Conseller de Sanitat i Consum, el qual resoldrà l?adjudicació de la beca. La Resolució es publicarà en el Diari Oficial de la Generalitat Valenciana.  
Així mateix, la Comissió Qualificadora podrà formular proposta en el sentit que siga declarada no adjudicada la beca de col·laboració, si al seu parer no hi hagués concursants amb mèrits suficients per a la seua adjudicació.  
Deu  
Les condicions de mèrit avaluables per la Comissió Qualificadora que hauran de presentar-s'hi degudament justificades, i les puntuacions a atorgar són les següents:  
a) Expedient acadèmic personal: 0 a 3 punts.  
b) Realització de cursets especialitzats en Bancs de Sang o en Laboratoris: de 0 a 3 punts.  
e) Entrevista personal: de 0 a 3 punts.  
Onze  
El fet d'haver posseït la beca no estableix cap tipus de relació laboral amb la Conselleria de Sanitat i Consum, ni suposa cap compromís d'incorporació posterior a les plantilles d?aquesta Conselleria.


Còpia Permalink ELI